钦定古今图书集成/明伦汇编/闺媛典/第077卷 > 张广业妻韩氏〈王氏附〉
## 钦定古今图书集成/明伦汇编/闺媛典/第077卷 > 张广业妻韩氏〈王氏附〉

按《开封府志》：“韩氏，张广业妻。年十七守节，事姑送姑，
终抚三月，遗孤懿长，娶王氏，姑媳如母。子无所出，为
子娶妾。继而懿没，韩呼天大哭曰：‘向吾不死，以有子
在。今子死，何不见夫于地下乎’？语妇曰：‘吾死，汝尚幼，
可别作计也’。王曰：‘夫与姑死，妇岂独生？是时，家产万
金，焚散略尽，命匠作棺及衣裳窀穸咸备，遂同缢于’”
室，妾亦从死。吊者数千人，为之立祠。